Vegna mikils fannfergis undanfarið er þeim tilmælum beint til húseigenda í Fjallabyggð að moka frá sorptunnum hjá sér fyrir sorphirðudag svo hægt sé að hirða sorp frá heimilum . Ef aðgengi að sorptunnum er slæmt og íbúar hafa ekki sinnt því að greiða götu starfsfólks sorphirðunnar , verða tunnur ekki tæmdar . Samkvæmt sorphirðudagatali er verið er að tæma gráar tunnur á Siglufirði í dag 13. janúar og á morgun 14. janúar . Gráa tunnan verður svo tæmd í Ólafsfirði miðvikudaginn 15. janúar nk . Þrettándabrenna og flugeldasýning Kiwanisklúbbsins Skjaldar í samvinnu við Björgunarsveitina Stráka á Siglufirði og 10. bekk grunnskóla Fjallabyggðar verður á Siglufirði laugardaginn 11. janúar 2020 Blysför verður frá ráðhústorginu kl. 17:00 að brennu . Allir hvattir til að mæta í grímubúningum . Eftir brennu frá kl. 19:00 - 20:30 verður barnaskemmtun Kiwanis ( grímuball ) á Kaffi Rauðku . Bæjarstjórn Fjallabyggðar samþykkti 13. desember 2019 að auglýsa tillögu að deiliskipulagi íþróttasvæðis í Ólafsfirði skv. 1. mgr. 41. gr. skipulagslaga nr. 123 / 2010 . Skipulagssvæðið markast af heimkeyrslu að Hornbrekku til suðurs , Ólafsfjarðarvegi / Ægisgötu til vesturs , lóð Menntaskólans á Tröllaskaga og Grunnskóla Fjallabyggðar til norðurs og deiliskipulagi snjóflóðavarna Hornbrekku til austurs . Nýárskveðja Heilsueflandi Fjallabyggð óskar íbúum Fjallabyggðar gleðilegs nýs árs . Stýrihópur Heilsueflandi samfélags í Fjallabyggð hvetur íbúa til að hlúa að heilsu sinni og heilbrigði á nýju ári sem endranær . Einnig hvetur stýrihópurinn stofnanir og fyrirtæki í sveitarfélaginu til að horfa til heilsueflingar starfsmanna á nýju ári . Á vef Embættis landlæknis má finna bækling um heilsueflingu á vinnustöðum . Í kjölfar óveðursins sem gekk yfir dagana 10. – 12. desember sl. fer sveitarfélagið þess á leit við bæði íbúa og fyrirtæki Fjallabyggðar sem telja sig hafa orðið fyrir tjóni af völdum veðurofsans eða vegna rafmagnsleysisins að senda upplýsingar um það á netfangið fjallabyggð@fjallabyggd.is . Umbeðnar upplýsingar verða nýttar í greinargerð til átakshóp fimm ráðuneyta og til að gera viðbragðsáætlun fyrir óveður . Vakin er athygli á að umsóknarfrestur vegna áhersluverkefna fyrir árið 2020 hefur verið framlengdur til 31. janúar 2020 . Eyþing auglýsir eftir hugmyndum að áhersluverkefnum fyrir árið 2020 . Hægt er að skila inn hugmyndum á netfangið vigdis@eything.is . Áhersluverkefni eru samningsbundin verkefni sem hafa beina skírskotun til sóknaráætlunar landshlutans og styðja við Heimsmarkmið Sameinuðu þjóðanna . [ Nánar ... ] Vegagerðin býður til morgunverðarfundar um ferðamenn og áningarstaði á þjóðvegum á Grand hótel þann 21. janúar 2020 . Fjölgun ferðamanna síðasta áratug hefur verið fordæmalaus . Álagið hefur aukist á innviði landsins , ekki síst vegakerfið sem hefur þurft að anna mun meiri umferð en ráð var fyrir gert . Áskoranir eru margar , til dæmis er mikilvægt að fjölga áningarstöðum á þjóðvegum , bæði til að auka þjónustu við ferðamenn og ekki síst til að auka öryggi vegfarenda . Bæjarstjórn samþykkti fjárhagsáætlun 2020 og þriggja ára áætlun 2021 - 2023 við síðari umræðu sem fram fór 13. desember sl . Rekstur bæjarsjóðs Fjallabyggðar stendur traustum fótum . Aðhald og ráðdeild í rekstri skila rekstrarafgangi upp á 257 m.kr. og veltufé frá rekstri upp á 550 mkr. sem gerir bæjarsjóði kleift að hafa hátt framkvæmdarstig og greiða niður vaxtaberandi skuldir um 115 m.kr. á árinu 2020 . Á næsta ári er reiknað með að ljúka við stærsta umhverfismál byggðarlagsins , það er að segja holræsaútrásir og dælubrunna í báðum byggðarkjörnum .